# data[].attributes.body
ÜLE-EESTILINE

Kell 13.00 toimub üleriigiline aktsioon "Eesti minut", kuhu kõik on oodatud oma pilte saatma.

TALLINNAS:

24. veebruari päikesetõusul kell 7.33 heisatakse riigilipud, kõige pidulikumalt Tallinnas Toompeal.

Eesti Vabariigi 100. sünnipäeva hommikul on kõik oodatud Toompeale Kuberneri aeda pidulikule riigilipu heiskamise tseremooniale. Lipp heisatakse hümni saatel kell 7.33. Kõne peavad Riigikogu esimees Eiki Nestor ja Tallinna Reaalkooli abiturient Mathias Kübar. Õnnistussõnad ütleb Eesti Evangeelse Luterliku Kiriku (EELK) peapiiskop Urmas Viilma. Eesti iseseisvusmanifesti loeb ette Eesti Muusika- ja Teatriakadeemia lavakunstikooli neljanda kursuse üliõpilane, Voldemar Panso preemia laureaat Priit Põldma. Esinevad Eesti Meestelaulu Selts ning Politsei- ja Piirivalveorkester. Peale tseremooniat saavad kõik koos rahvamuusikute ja -tantsijatega meelde tuletada ja kaasa tantsida meile nii tuttavaid rahvatantse.

Lipp heisatakse päikesetõusul ka Narvas Hermanni kindluses, Pärnus Rüütli platsil ja Tartus tähetorni juures.

Kell 9.00 asetatakse Vabaduse väljakul Vabadussõja võidusamba juurde lilled, kõnega esineb peaminister Jüri Ratas.

Kell 11.00 algab Tallinnas Vabaduse väljakul kaitseväe paraad. Alates kella 12.00st on Vabaduse väljakul sõjamasinate näitus.

PAIDES:

Kell 13.30 pakutakse Paide keskväljakul linnarahvale teed ja kringlit.

Kell 13.45 algab vabaõhuaktus. Sõnavõttudega esinevad välisminister Sven Mikser, linnapea Priit Värk ja ajaloolane Ründo Mülts. Kell 14.10 loetakse ette iseseisvusmanifest ja üheskoos lauldakse hümni.

Kell 14.30 algab iseseisvuspäeva jumalateenistus Paide kirikus.

24. veebruaril on Paide raekojas avatud näitus ''EV tulek Paidesse''. Näitusel on eksponeeritud ka 100 aastat tagasi Paides trükitud iseseisvusmanifesti originaal.

TARTUS:

Kell 9.15 algab Kalevipoja kuju juures Kaitseliidu rivistus.

Kell 10.00 algab Tähetorni juures lipuaustamise traditsiooniline tseremoonia. Kõnelevad Tiit Pruuli, Ants Tooming, Mikä Keränen, EÜSi abiesimees Kaur Teder.

Kell 11.15 algab jumalateenistus Jaani kirikus.

Kell 18.30 algab Eesti Rahva Muuseumis president Kersti Kaljulaidi ja tema abikaasa vabariigi aastapäeva vastuvõtt ja kontsert-etendus. Vastuvõtt on kutsetega.

TÕRVAS:

Kell 15.00 avatakse Tõrvas Eesti 100. sünnipäeva puhul renoveeritud keskväljak. Kõnedega astuvad üles kultuuriminister Indrek Saar ning Tõrva linnavalitsuse, Eesti Arhitektide Liidu ja EV100 esindajad.

# data[].attributes.body
PÄRNUS:

23. veebruaril kell 10.00 asetatakse pärg president Konstantin Pätsi sünnikohas Pärnumaal Tahkurannas.

Kell 11.30 mälestushetk Pätside maja juures.

Kell 12.00 esitlevad Riigikantselei ja Rahvusarhiiv Pärnus Raeküla Vanakooli Keskuses (Lembitu 1) Ago Pajuri ja Toomas Karjahärmi kirjutatud monograafiat Konstantin Pätsist.

Kell 13.30 pannakse Pärnu jõel nurgakivi Läänemere Kunstisadamale.

Kell 15.30 toimub Alevi kalmistul Vabadussõja mälestussamba juures tseremoonia ja pärgade panek. Toimub rongkäik Kuninga Tänava Põhikooli ette.

Kell 17.00 avatakse Pärnu Kuninga Tänava Põhikooli (Kuninga 29) ees skulptorite Margus ja Mart Kadariku loodud mälestusmärk "Ajahetk". Mälestusmärk on pühendatud Eesti Vabariigi loojatele, kelleks olid Eestimaa Päästekomitee liikmed Konstantin Päts, Jüri Vilms ja Konstantin Konik ning Pärnus iseseisvusmanifesti ette lugenud Hugo Kuusner.

Kell 18.00 loetakse Pärnus Rüütli platsil ette iseseisvusmanifest ja algab rahvapidu.

Kell 19.00 algab Pärnu kontserdimajas linna vastuvõtt, kus toimub ka Rasmus Puuri ja Doris Kareva pooletunnise uudisteose esmaettekanne. Sündmus on kutsetega.

Kell 21.00: ilutuestik.

# data[].attributes.body
TALLINNAS:

Kell 10.00 Metsakalmistul riigivanemate haudadel toimub riiklik mälestustalitus

VILJANDIMAAL:

kell 10.00 heiskab peaminister Jüri Ratas Mustlas esimese lipu piimatööstuse korstna ehk ''Mulgi majaka'' otsa, mis on renoveeritud esinduslikuks liputorniks. Kõnelevad peaminister Jüri Ratas, Viljandi Vallavolikogu esimees ja Viljandi vallavanem.

Kell 11.00 algab Vabariigi Valitsuse väljasõiduistung Viljandi Riigigümnaasiumis.

Kell 12.00 algab valitsuse pressikonverents.

Kell 13.00 esitletakse Viljandi Riigigümnaasiumis õhukesele hõbelehele trükitud EV100 juubelipostmarki. Margi nominaal on 10 eurot.

Kell 17.00 toimub Mustlas ''Mulgi majaka'' avamistseremoonia ja rongkäik Mustla Vabadussõja ausamba juurde.

Kell 18.00 algab Viljandi valla pidulik aktus Mustla Rahvamajas.

TARTUS:

Kell 16.00 toimub pidulik lipuheiskamine Tartu Veetorni tippu. Toimub peaminister Jüri Ratase tervitus ja linnapea sõnavõtt.

Kell 18.00 esineb peaminister Jüri Ratas traditsioonilise iseseisvuspäeva eelse kõnega Tartu Vanemuise teatrimajas.

# data[].attributes.body
NARVAS:

21. veebruaril kell 12.00 annab president Kaljulaid Tartu Ülikooli Narva kolledžis üle riiklikud teenetemärgid. Üritus on kutsetega.

Kell 13.30 toimub börsihoone keldris Eesti Panga vermitud EV100 hõbe- ja kuldmüntide esitlus (kutsetega üritus), kus avatakse kell 15.30 ka müntide müük.

Kell 15.00 toimub vabaõhuaktus Narva raekoja platsil. Sõnavõtuga esineb president Kersti Kaljulaid.

Kell 16.30 toimub Narva Astri keskuses noortekontsert.

Kell 18.00 toimub Geneva Kontserdimajas kontsert ja Narva linnapea vastuvõtt. Sõnavõtuga esineb tervise- ja tööminister Jevgeni Ossinovski.

# data[].attributes.body
HAAPSALUS:

20. veebruaril kell 12.00 toimub Haapsalu lossiplatsil vabaõhuaktus, kus avatakse lipuväljak. Kõnega esineb muuhulgas ka peaminister Jüri Ratas. Sõna võtavad ajaloolane Heiki Magnus, volikogu esimees Jaanus Karilaid ja praost Leevi Reinaru. Linnarahvale pakutakse kringlit ja teed.

Kell 14.00 annab peaminister Jüri Ratas Haapsalus, Läänemaa Ühisgümnaasiumis üle riigi kultuuri- ja teaduspreemiad. Sündmus on kutsetega.

Kell 15.00 algab Lääne Maakonna Keskraamatukogus kogumiku „Sinimustvalged lood“ esitlus ning Kaitseliidu Lääne maleva meenete näitus.

Kell 16.30 toimub Haapsalu Kultuurikeskuses peaminister Jüri Ratase vastuvõtt riigi ja linna esindajatele ja kõigile kultuuri- ja teaduspreemia laureaatidele.